ΓΡΑΠΤΗ ΕΡΩΤΗΣΗ P-4068/00

υποβολή: Karla Peijs (PPE-DE) προς το Συμβούλιο

(20 Δεκεμβρίου 2000)

Θέμα: Παράνομη μετανάστευση από τον χώρο του Σένγκεν προς το Ηνωμένο Βασίλειο

1. Έχει ενημερωθεί το Συμβούλιο για την έκταση που λαμβάνει η παράνομη μετανάστευση από τον χώρο του Σένγκεν προς την Αγγλία;

2. Γνωρίζει το Συμβούλιο ότι ο συνοριακός έλεγχος στα εξωτερικά σύνορα και συγκεκριμένα στο Calais, Zeebrugge και Hoek van Holland είναι ελλιπής; Τυχαίοι δειγματοληπτικοί έλεγχοι σε μεταφορείς οδήγησαν στην ανεύρεση εκατοντάδων ατόμων τα οποία προσπαθούσαν να εγκαταλείψουν το χώρο του Σένγκεν ως λαθρεπιβάτες και πολλών ατόμων τα οποία είχαν επιτύχει να εισέλθουν στο χώρο του Σένγκεν παρανόμως;

3. Γνωρίζει το Συμβούλιο ότι όπως προκύπτει από επιτόπιους δειγματοληπτικούς ελέγχους και προσφάτως από τον έλεγχο σε όλα τα εμπορεύματα, ο συνοριακός έλεγχος στα εξωτερικά σύνορα του Σένγκεν διεξάγεται κατ' ουσίαν από ιδιωτικές επιχειρήσεις και όχι από τις αρμόδιες για τον έλεγχο αυτό κρατικέςπηρεσίες;

4. Γνωρίζει το Συμβούλιο ότι οι λαθρεπιβάτες οι οποίοι εντοπίζονται από ιδιωτικές επιχειρήσεις και παραδίδονται στις αρμόδιες αρχές, απελευθερώνονται και πάλι από αυτές τις ίδιες τις αρμόδιες αρχές και έτσι καταλήγουν και πάλι στην παρανομία και προσπαθούν εκ νέου να περάσουν στην Αγγλία;

5. Δεν συμφωνεί το Συμβούλιο με την άποψη ότι ο συνοριακός έλεγχος πρέπει να διεξάγεται από τις σχετικά αρμόδιες κρατικέςπηρεσίες και όχι από ιδιωτικές;

6. Ποιά μέτρα προτίθεται να λάβει το Συμβούλιο για να δοθεί ένα τέλος στην κατάσταση αυτή;

7. Ποιά μέτρα προτίθεται να λάβει το Συμβούλιο προκειμένου να αποζημιώσει τους μεταφορείς εκείνους οι οποίοι, αναιτίως, μεταβάλλονται σε θύματα του εντελώς ανελαστικού αγγλικού νόμου περί Μετανάστευσης και Παροχής Ασύλου (της 3ης Απριλίου 2000) καθώς και του ανεπιτυχούς Κώδικα Συμπεριφοράς που τον συνοδεύει;

Απάντηση

(8 Μαρτίου 2001)

1. Η παράνομη μετανάστευση προς την Ευρωπαϊκή Ένωση συνιστά ένα από τα βασικά ζητήματα με τα οποία ασχολείται το Συμβούλιο, πράγμα που αποδεικνύουν τα συμπεράσματα των Ευρωπαϊκών Συμβουλίων του Τάμπερε, της Σάντα Μαρία ντα Φέϊρα και της Νίκαιας. Όπως θα γνωρίζει η αξιότιμη κυρία βουλευτής, το Ευρωπαϊκό Συμβούλιο κάλεσε την Ευρωπαϊκή Ένωση να εντείνει τη συνεργασία για την καταπολέμηση της εμπορίας ανθρώπων ύστερα από τα τραγικά συμβάντα του Ντόβερ πέρσι. Το Συμβούλιο τελεί εν επιγνώσει του ότι η παράνομη μετανάστευση γίνεται επίσης και από το ένα κράτος μέλος στο άλλο. Πάντως το Συμβούλιο δεν διαθέτει πληροφορίες ή στατιστικές για το μέγεθος της παράνομης μετανάστευσης που γίνεται από τον χώρο του Σένγκεν προς το Ηνωμένο Βασίλειο.

2. Το Συμβούλιο δεν διαθέτει πληροφορίες όσον αφορά την ποιότητα ή την αποτελεσματικότητα των συνοριακών ελέγχων που διεξάγονται στα Calais, Zeebrugge και Hoek van Holland. Οι προδιαγραφές και διαδικασίες που οφείλουν να ακολουθούν τα κράτη μέλη κατά την διενέργεια συνοριακών ελέγχων καθορίζονται στο κεκτημένο του Σένγκεν, το οποίο ενσωματώθηκε στην κοινοτική νομοθεσία ως Τίτλος IV της ΣΕΚ μετά την έναρξη ισχύος της συνθήκης του Άμστερνταμ. Είναι συνεπώς αρμοδιότητα της Επιτροπής, ως θεματοφύλακος των συνθηκών, να ελέγξει κατά πόσο τα κράτη μέλη συμμορφώνονται προς τιςποχρεώσεις τους σε αυτά τα ζητήματα.

3. και 5. Οι έλεγχοι στα σύνορα διενεργούνται μόνον απόπαλλήλους της συνοριακής αστυνομίας ή από τιςπηρεσίες των κρατών μελών τις επιφορτισμένες με τα καθήκοντα της συνοριακής αστυνομίας δυνάμει της εθνικής νομοθεσίας. Οι έλεγχοι που διενεργούνται από μεταφορείς ή ιδιωτικές επιχειρήσεις στα εξωτερικά σύνορα του Σένγκεν δεν πρέπει να θεωρούνται συνοριακοί έλεγχοι. Οι μεταφορείς διενεργούν τους ελέγχους αυτούς προκειμένου να συμμορφωθούν με τις διατάξεις του άρθρου 26 της σύμβασης εφαρμογής της συμφωνίας του Σένγκεν. Σύμφωνα με το εν λόγω άρθρο, οι μεταφορείς οφείλουν να λάβουν όλα τα απαραίτητα μέτρα για να βεβαιωθούν ότι οι αλλοδαποί που μεταφέρονται με εναέρια ή θαλάσσια συγκοινωνία είναι κάτοχοι των ταξιδιωτικών εγγράφων που απαιτούνται για την είσοδό τους στην επικράτεια των συμβαλλομένων μερών. Στους μεταφορείς που μεταφέρουν αλλοδαπούς οι οποίοι δεν κατέχουν τα απαιτούμενα ταξιδιωτικά έγγραφα δυνατόν να επιβληθούν κυρώσεις.

4. Το Συμβούλιο δεν έχει πληροφορίες όσον αφορά τις πρακτικές αυτές.

6. Ύστερα από τα συμπεράσματα των Ευρωπαϊκών Συμβουλίων του Τάμπερε και της Σάντα Μαρία ντα Φέϊρα πουπογραμμίζουν την σημασία του ελέγχου των μεταναστευτικών ροών, το Συμβούλιο συζήτησε για επιχειρησιακά αλλά και κατευθυντήρια μέτρα προς καταπολέμηση της εμπορίας ανθρώπων. Εν προκειμένω το Συμβούλιο εξέδωσε στις 30 Νοεμβρίου 2000 συμπεράσματα που περιέχουν μερικά επιχειρησιακά μέτρα για την καταπολέμηση της παράνομης μετανάστευσης, δηλαδή την ανταλλαγή πληροφοριών για τις παρατηρούμενες μεταναστευτικές ροές, τη βελτιστοποίηση του συστήματος ταχείας προειδοποίησης για την μετάδοση πληροφοριών για δίκτυα παράνομης μετανάστευσης και λαθρομεταφορέων και τον συντονισμό των αξιωματικών συνδέσμων των κρατών μελών στις χώρες από τις οποίες προέρχεται η παράνομη μετανάστευση.

Προκειμένου περί των κατευθυντηρίων μέτρων, τα όργανα του Συμβουλίου συζητούν ένα σχέδιο οδηγίας του Συμβουλίου, βασιζόμενο σε γαλλική πρωτοβουλία, όσον αφορά την εναρμόνιση των κυρώσεων που επιβάλλονται στους μεταφορείς οι οποίοι μεταφέρουν στο έδαφος των κρατών μελώνπηκόους τρίτων χωρών χωρίς τα απαραίτητα έγγραφα εισόδου. Η πρωτοβουλία αυτή δημοσιεύθηκε στην Επίσημη Εφημερίδα(1). Στις 6 Σεπτεμβρίου 2000, το Συμβούλιο διεβίβασε την πρωτοβουλία στο Κοινοβούλιο για γνωμοδότηση.

Επί πλέον τα όργανα του Συμβουλίου συζητούν σχέδιο οδηγίας για τον ορισμό τηςποβοήθησης της παράνομης εισόδου, κυκλοφορίας και διαμονής, καθώς και σχέδιο οδηγίας πλαισίου όσον αφορά την ενίσχυση του ποινικού πλαισίου για την καταστολή τηςποβοήθησης της παράνομης εισόδου και διαμονής, που βασίζονται και αυτά σε πρωτοβουλία της Γαλλίας. Και οι δύο πρωτοβουλίες έχουν δημοσιευθεί στην Επίσημη Εφημερίδα(2). Το Συμβούλιο ζήτησε από το Ευρωπαϊκό Κοινοβούλιο να γνωμοδοτήσει για τις δύο πρωτοβουλίες έως την 17η Νοεμβρίου του 2000.

Έχοντας αυτά τα δύο κείμεναπόψη, το Ευρωπαϊκό Συμβούλιο της Νίκαιας ζήτησε να διευθετηθούν το ταχύτερο οι εναπομένουσες δυσκολίες σχετικά με τα κείμενα που αφορούν την καταπολέμηση της εμπορίας ανθρώπων και τη λαθρομετανάστευση, σύμφωνα με την ρητή εντολή που είχε δοθεί στη Φέϊρα.

7. Το Συμβούλιο δεν είναι αρμόδιο να εκφράσει απόψεις σχετικά με τον βρετανικό νόμο περί μετανάστευσης και ασύλου.

(1) ΕΕ C 269 της 20.9.2000, σελ. 8.

(2) ΕΕ C 253 της 4.9.2000, σ. 1 και 6.